শিৱসাগৰ জিলাৰ গৌৰীসাগৰ আৰক্ষী থানাৰ পৰা মাত্ৰ ৫০ মিটাৰ দূৰৰ ৩৭ নং ৰাষ্ট্ৰীয় ঘাইপথৰ কাষৰ সাপ্তাহিক বজাৰৰ এটা গাড়ী ধোৱা কেন্দ্ৰৰ ওচৰতে ৰখাই থোৱা এখন পালচাৰ মটৰচাইকেল মঙলবাৰে গধুলি প্ৰায় ৫ বজাত চোৰ কৰি নয়ে। সূত্ৰ অনুসৰি গৌৰীসাগৰ আলিয়ামুখ গাঁৱৰ পুতুল হাজৰিকাই তেওঁৰ ক'ল-ৰঙা ৰঙৰ এ এছ ০৪ পি ৮৫৩৯ নম্বৰৰ মটৰচাইকেলখনেৰে সাপ্তাহিক বজাৰখনৰ পৰা বজাৰ কৰিবলৈ আহিছিল। বাইকখন উক্ত স্থানত ৰাখি বজাৰ কৰিবলৈ যোৱা হাজৰিকাই অলপ সময়ৰ পিছতে ঘূৰি আহি দেখে যে তেওঁৰ বাইকখন নাই। তেওঁ লগে লগে এই সন্দৰ্বত গৌৰীসাগৰ আৰক্ষী থানাত খবৰ দিয়ে। উল্লেখযোগ্য যে মঙলবাৰে সাপ্তাহিক বজাৰত বৃহৎ সংখ্যক মানুহৰ সমাগম হয়। এইখিনিতে উল্লেখ কৰিব পাৰি যে গৌৰীসাগৰ আৰু আশপাশৰ অঞ্চল সমূহত চোৰৰ উপদ্ৰৱ ক্ৰমান্বয়ে বাঢ়ি আহিছে, কিন্তু আৰক্ষীয়ে দুৰ্বৃত্তক কৰায়ত্ত কৰিবলৈ সক্ষম হোৱা নাই। স্থানীয় ৰাইজে অতি শীঘ্ৰে দুৰ্বৃত্তক গ্ৰেপ্তাৰ কৰিবলৈ আৰক্ষীক দাবী জনাইছে।
কোন জিকিল পাঁচখন ৰাজ্যৰ বিধান সভাৰ উপনিৰ্বাচনত ??
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
